Tɔ loe bēn á tsâ ai miǹtyé, miǹtag mí kələ vəŋan ńyón. 14M̀bə̂ mod a vólo dzyé ai mân yā bīsíé bíé, éyə m̀bəmbə mod ǎ lod nyé étē. 15Otabalǎ mod wáyə̄bə biyə́yəbə, m̀fəfə́g mod watóan big mə́zēn ā wulu. 16M̀fəfə́g mod wámbāda abé, ó lúmū fə̄ dɔ́ mvús, akúd mod láyōŋ ai olún, a tsogó nâ a bədə́ á ndəm. 17É mod a vólo liŋan á bɔ mam mə́kúd, ényɔ́ ā lám ábē a dudu ziŋ. 18Ngab bədzə́dzāā e nə hə akúd, mim̀fəfə́g mí bə̄gə́ óyəm anə́ ńtōm kúm. 19Bəbé bâyi kúd mim̀bəŋ məbɔ́ŋ ósū, bəbə̂ bə́ bod bâyi yanga á ḿbɛ̄ sí bə́sósōō bə́ bod[1]. 20Ǹzózóé mod, tɔ biyɔŋ bíé byávínī nyé ńnə́m, hədá ǹkúkúmá mod ó bə̄lə́ ábuí bə́mvóé[2]. 21É mod ǎ byandi mǎnyāŋ mod a səm, dzam dá mvɔ̌m ai é mod a yén ǹzózóé ngɔ́l. 22É bod bə́ bə̄lə́ bə̄bə̂ miǹtsogán bâkə á ńdīmi, ébá báwulu á tə́tə̄lə́ bâyi tóban ai ngɔ́l ai mvam.